**Javni poziv učenicima Srednje škole Ludbreg**

za prijavu sudjelovanja u Erasmus+ projektu **„Kreiraj svoju budućnost u 3D“ /“Create Your Future in 3D“** **2023-1-HR01-KA122-VET-000124397**. Srednja škola Ludbreg raspisuje Natječaj za sudjelovanje učenika u projektu „Kreiraj svoju budućnost u 3D“, u okviru programa Erasmus+, ključna aktivnost KA1 u području strukovnog obrazovanja i osposobljavanja. Izraz učenici u tekstu ovog Natječaja koristi se neutralno i odnosi se na učenike oba spola. Opći cilj projekta je unaprijediti mogućnosti zapošljavanja učenika Srednje škole Ludbreg usklađivanjem kompetencija učenika s potrebama tržišta rada, poboljšanje strukovnih kompetencija i stjecanje novih znanja iz područja struke te poboljšanje digitalnih kompetencija zbog ovladavanja novim softverom. Cilj projekta će se ostvariti provedbom mobilnosti učenika (praktična nastava / stručna praksa) u mjestu Schkeuditz kraj Leipziga u organizaciji „Vitalis“ u Njemačkoj.

**Sudionici projekta**

U projektu mobilnosti sudjelovati će ukupno 15 učenika iz sljedećih strukovnih programa:

1. Strojarski računalni tehničar: 3 učenika 2. razreda i 3 učenika 3. razreda

2. Tehničar za mehatroniku: 3 učenika 2. razreda i 3 učenika 3. razreda

3. CNC operater i CNC DO: 3 učenika iz oba 2. razreda.

Pravo podnošenja prijave na Natječaj imaju svi učenici iz navedenih obrazovnih programa i razreda Srednje škole Ludbreg koji zadovoljavaju uvjete Natječaja. Provedba mobilnosti učenika je planirana u razdoblju od 5.5.2024. do 18.5.2024., uz dane putovanja dolaska i odlaska. Razdoblje mobilnosti učenicima smjera CNC operater dualno biti će evidentirano kao realizacija sati praktične nastave odnosno stručne prakse te će za to dobiti pripadajuću potvrdu. Svi učenici će kao dokaz sudjelovanja u mobilnosti i dokaz o stečenim kompetencijama na stručnoj praksi dobiti ispunjeni Europass mobilnosti. Učenicima je iz sredstava projekta osigurana financijska potpora koja pokriva ukupne troškove puta i boravka u inozemstvu (prijevoz, smještaj, prehranu, džeparac te ostale troškove).

**Uvjeti za prijavu su:**

• prolazne ocjene

• opravdani izostanci s nastave te

• neizrečene pedagoške mjere sprečavanja.

**Način podnošenja prijave**

Zainteresirani učenici šalju prijave na adresu elektroničke pošte erasmusssludbreg@gmail.com s naznakom u predmetu u zaglavlju „Erasmus + natječaj“ do predviđenog roka. Rok za podnošenje prijava je od 1. listopada do 31. listopada 2023. do 23.59 sati.

**Prijave trebaju sadržavati:**

1. Životopis EUROPASS na hrvatskom i engleskom jeziku

<https://europa.eu/europass/hr/create-europass-cv>

1. Motivacijsko pismo na hrvatskom jeziku do 300 riječi (obrazac u prilogu Natječaja).
2. Popunjeni obrazac prijave u prilogu Natječaja na hrvatskom jeziku koji sadrži opće podatke o učeniku (ime, prezime, razred, obrazovni program i zaporku pod kojom će biti objavljeni rezultati, te ocjene iz relevantnih predmeta).
3. Suglasnost roditelja.
4. Kopiju svjedodžbe prethodnog razreda.

Prilikom ispunjavanja prijave kandidati su dužni napisati **zaporku** zbog objave na službenoj web stranici škole u skladu s odredbama Zakona o provedbi Opće uredbe o zaštiti osobnih podataka (NN 42/18). Prijave s neprimjerenim zaporkama neće biti uzete u razmatranje i zaporka mora biti ista na prijavnici i motivacijskom pismu. Zaporku sudionik osmišljava sam, a treba se sastojati od **3 znamenke i jedne riječi.**

Prijavnu dokumentaciju potrebno je predati u propisanom roku. Nepotpune i/ili nepravovremene prijave neće se uzeti u razmatranje. Odabir kandidata, u skladu s kriterijima, razmotrit će Povjerenstvo koje čine članovi Erasmus tima Srednje škole Ludbreg.

Ukoliko vam je potrebna pomoć u prijavi, možete je zatražiti od razrednika, nastavnika stručnih predmeta Dine Buhanca ili Erasmus koordinatorice Vande Jezernik Šimunec.

**Kriteriji za odabir učenika:**

• obrazovna postignuća učenika (ocjene iz stručnih predmeta i stranog jezika iz prethodnog razreda)

U slučaju da više učenika iz istog razreda ima jednaki broj bodova u obzir se uzima i opći uspjeh iz prethodnog razreda izračunat na dvije decimale.

• posebna postignuća (npr. rezultati na školskim i ostalim natjecanjima, sudjelovanje u školskim projektima).

Kandidate odabire višečlano Natječajno povjerenstvo koje je imenovao ravnatelj škole. Za prijavljene kandidate provjerit će se učenička dokumentacija. Natječajno povjerenstvo utvrdit će konačan popis učenika koji će biti sudionici mobilnosti, te rezervnu listu.

Prema ukupnom broju bodova biti će objavljena ljestvica poretka učenika po razredima i obrazovnom programu nakon isteka roka za prijavu. Rezultati natječaja će biti objavljeni do 10. studenog 2023. na oglasnoj ploči Škole, mrežnoj stranici i Facebook stranici Škole. Učenici koji će biti odabrani za mobilnost kao i oni s rezervne liste bit će pozvani na kratak razgovor čiji će termin naknadno biti objavljen kako bi obrazložili svoje motive za prijavu. Izabrani učenici će obvezno sudjelovati u programu pripreme za mobilnost kao i učenici s rezervne liste. Priprema za mobilnost provodit će se u razdoblju od siječnja do travnja 2024. godine. Za sve dodatne informacije učenici i roditelji se mogu obratiti koordinatorici Erasmus projekta Vandi Jezernik Šimunec.

**OBJAVA REZULTATA NATJEČAJA**

Prve rezultate s privremenom ljestvicom poretka učenika Škola će objaviti na svojim mrežnim stranicama nakon završenoga Natječaja: <https://ssludbreg.hr/> i na oglasnoj ploči škole do 10. studenog 2023.. Nakon isteka roka za žalbe i obavljenog razgovora s kandidatima bit će objavljena konačna ljestvica poretka do najkasnije 23.11.2023..

**UPUTA O ŽALBI**

Žalba protiv odluke o odabiru učenika za mobilnost može se podnijeti u tajništvu Srednje škole Ludbreg. Rok žalbe na rezultate natječaja je 8 dana od objave rezultata na mrežnoj stranici škole. Prijedlog odluke o žalbi daje Prosudbeni tim Srednje škole Ludbreg, a konačnu odluku o žalbi donosi ravnatelj Srednje škole Ludbreg.